貫時軒
作者：謝薖
朝代：宋

paragraphs: 舊時王子猷，愛竹僅成癖。
斯人向千載，論世心莫逆。
吾軒謐竹友，寓意比三益。
俗士舊雨來，今雨定掃迹。
城北有陳侯，眉宇初未識。
似聞臭味同，炯炯見胸臆。
願言登子軒，哦句呼阿客。
看君陰森下，玉潤映連璧。
龍吟秋夜永，臥聽風摵摵。
或當命柴車，獨咏此君側。
興盡悠然反，誰能煖君席。